**Výzva na predkladanie cenových ponúk**

Zadávateľ vyhlasuje zadávanie zákazky s nízkou hodnotou podľa § 117 zákona č. 343/2015 Z. z. o verejnom obstarávaní (ďalej len ako „zákon“).

1. **Identifikácia zadávateľa zákazky**/ďalej aj ako „zadávateľ“ alebo „verejný obstarávateľ“/**:**

Názov organizácie: Proti prúdu

Sídlo organizácie: Karpatská 10, 811 05 Bratislava

IČO: 36068781

Právna forma: Občianske združenie

Zastúpená: Mgr. Zuzana Pohánková

Telefón: +421 917 275 812

E-mail: zuzana.pohankova@notabene.sk

1. **Názov zákazky:** **Tlač časopisu Nota bene**
2. **Opis predmetu zákazky:**

Podrobná špecifikácia predmetu zákazky sa nachádza v prílohe tejto výzvy.

1. **Spôsob určenia ceny:**

Cena musí obsahovať všetky náklady bezprostredne spojené s dodávkou služieb.

**Cenu žiadame uviesť v mene EUR**

Ak predkladateľ cenovej ponuky nie je platiteľom DPH, upozorní na to vo svojej ponuke a uvedie navrhovanú cenu celkom.

Pozn. Zadávateľ je poskytovateľom služieb sociálnej pomoci, ktoré sú v zmysle § 30 zákona č. 222/2004 Z. z. o DPH oslobodené od dane. Ako platiteľ DPH si tak DPH nemôže odpočítať celú.

1. **Miesto dodania a lehota dodania:**

Miesto dodania zákazky: Proti prúdu, Karpatská 10, 811 05 Bratislava

Predpokladaná lehota poskytovania služby: 6 mesiacov - júl až december 2018

1. **Zmluva**

Výsledkom verejného obstarávania bude uzavretie Rámcovej dohody s úspešným uchádzačom.

1. **Predkladanie cenových ponúk**

Lehota na predkladanie ponúk: do 16.5.2018 do 12:00

**Predkladateľ cenovej ponuky vyplní tabuľku uvedenú v prílohe výzvy a predloží ako súčasť svojej ponuky.**

V prípade navrhovanej tlače na ekvivalentný certifikovaný biely matný papier (viď parameter „Papier vnútro“), predkladateľ doručí v ponuke aj príslušnú **vzorku papiera.**

**Cenové ponuky sa predkladajú v písomnej forme a to elektronicky na adresu:**

zuzana.pohankova@notabene.sk

**alebo poštou, kuriérom alebo osobne na adresu:**

Proti prúdu, Karpatská 10, 811 05 Bratislava

Kontaktná osoba: Mgr. Zuzana Pohánková

1. **Kritériá na vyhodnotenie ponúk:**

Kritériom na vyhodnotenie cenových ponúk je najnižšia cena vrátane DPH v EUR za 1 ks časopisu - váha 100 %.

Váha 100 % je rozdelená podľa predpokladaného nákladu a počtu strán časopisu. Váhy za jednotlivé ceny sú uvedené v prílohe tejto výzvy.

Bratislava, dňa 10.5.2018

Mgr. Zuzana Pohánková,

riaditeľka Proti prúdu

**Príloha výzvy na predkladanie cenových ponúk.**

**Predkladateľ cenovej ponuky vyplní nasledovné údaje a tabuľky:**

|  |  |
| --- | --- |
| ***Obchodné meno:*** |  |
| ***Sídlo:*** |  |
| ***Kontakt na predkladateľa ponuky, ktorý cenovú ponuku vypracoval:*** |  |
| ***Dátum vypracovania cenovej ponuky:*** |  |

**V tabuľkách predkladateľ vyplní:**

* Ponúkané parametre v časti Technické špecifikácie papiera
* Ponúkanú cenu

**Špecifikácia predmetu prieskumu trhu a ceny**

|  |
| --- |
| **Požiadavky verejného obstarávateľa** |
| Popis tlače | Typ tlače | časopis |
| Periodicita | 6 x v  roku 2018 (júl-december) |
| Počet strán 4) | 40 + 4 (obálka) alebo 48 + 4 (obálka) |
| Formát čistý | 20,4 cm x 28,0 cm |
| Väzba | V1 |
| Farebnosť vnútra | 4 + 4 |
| Farebnosť obálky | 4 + 4 |
| Predpokladaný náklad4) | 29 000 – 38 000 ks časopisov/mesiac  |
| Balenie | po 50 ks do fólie |
| Kvalita tlače | presný a čistý trojorez, presná sútlač farieb a sýtosť farieb minimálne porovnateľné s digitálnym nátlačkom |
| Podklady na tlač1) | prístup na FTP server dodávateľa |
|  |
| **Minimálne požadované parametre**  | **Ponuka uchádzača**  |
| Technické špecifikácie papiera | Papier vnútro | UPM Smart H alebo ekvivalentný certifikovaný biely matný papier  |  |
| * Svetlosť
 | min. 80 % |  |
| * Opacita (nepriesvitnosť)
 | min. 92 % |  |
| * Hustota
 | min. 970 kg/m3 |  |
| * Gramáž
 | min. 57 g/m2 |  |
| Papier obálka | obojstranne natieraný biely lesklý |
| * Gramáž
 | min. 135 g/m2 |  |
|  |
| Dodanie | Miesto dodania2) | Bratislava - časť nákladu v balíkoch do sídla verejného obstarávateľa vrátane vynosenia do jeho skladových priestorov (príjazd z Beskydskej ulice) a časť priamo do auta verejného obstarávateľa  |
| Rozdelenie nákladu3) | na 3x v mesiaci |
|  |

|  |  |  |  |
| --- | --- | --- | --- |
| **Cena** | **Počet strán 40 + 4 (obálka)**  | **Cena 1 ks časopisu Nota bene v EUR vrátane DPH\***  | **Váha kritéria** |
| Náklad 29 000 - 32 000 ks |   | 52% |
| Náklad 32 001 - 38 000 ks |   | 13% |
|   |
| **Počet strán 48 + 4 (obálka)** | **Cena 1 ks časopisu Nota bene v EUR vrátane DPH\***  | **Váha kritéria** |
| Náklad 29 000 - 32 000 ks |   | 28% |
| Náklad 32 001 - 38 000 ks |   | 7% |

***\**** ***Ak predkladateľ cenovej ponuky nie je platiteľom DPH, upozorní na to vo svojej ponuke a uvedie navrhovanú cenu v EUR celkom za ks.***

***V časti Cena uchádzač uvedie cenu za 1 ks časopisu zaokrúhlenú na 4 desatinné miesta.***

***Poznámky:***

1. Verejný obstarávateľ bude vyžadovať od dodávateľa prístup na FTP server pre odovzdanie tlačových podkladov v PDF elektronickou formou zaslaním cez FTP server dodávateľa
2. Prevádzkové priestory zadávateľa neumožňujú skladovanie viac ako 8000 ks časopisov ani manipuláciu s paletami. Možný je vjazd vozidlom maximálne triedy „nákladný automobil do 3,5 t“ alebo menšie, s maximálnymi rozmermi: šírka 220 cm, dĺžka 600 cm.
3. Prvá dodávka s dodaním predposledný pracovný deň pred 1. kalendárnym dňom nasledujúceho mesiaca. Ďalšia dodávka nákladu s dodaním v prvej polovici mesiaca do 24 hod od telefonickej objednávky. Časť nákladu je potrebné vyskladniť (naložiť) na paletách priamo na území Bratislavy do auta, ktorým si zadávateľ zabezpečuje rozvoz časopisov po Slovensku predposledný pracovný deň pred 1. kalendárnym dňom nasledujúceho mesiaca. Miesto vyskladnenia, (naloženia) do auta zadávateľa, na území Bratislavy zabezpečuje dodávateľ.
4. Verejný obstarávateľ bude vyžadovať od dodávateľa dodanie predmetu plnenia zmluvy (vytlačený časopis) do max. 3,5 pracovných dní od prijatia podkladov pre tlač.
5. Mesačný náklad a počet strán časopisu bude upresnený v mesačných objednávkach. Náklad sa pohybuje v rozmedzí od 29 000 ks do 38 000 ks časopisov/mesiac – na stránke <http://www.abcsr.sk/aktualne-vysledky/aktualne-vysledky/> , sú uvedené overené/auditované náklady časopisu Nota bene - tlač i predaj aj za porovnateľné obdobie júl-december 2017.
6. Zadávateľ nepožaduje papier na obálke certifikovaný.
7. Dodávateľ sa zaväzuje zabrániť odcudzeniu výtlačkov časopisu z jeho prevádzky ako aj počas ich prepravy k Objednávateľovi, na čo bude zmluvne zaviazaný prijať vhodné opatrenia. Nota bene je možné ľahko zneužiť, ak by bolo neoprávnene vynesené z tlačiarne a neoprávnene predávané na ulici ľuďmi, ktorí nie sú oficiálne zapojení v sociálnom projekte ako predajcovia Nota bene.

**Upozornenie:**

Vyššie uvedené požiadavky sú záväznými požiadavkami verejného obstarávateľa. Uchádzač ich v plnom rozsahu zohľadní pri spracovaní cenovej ponuky.

**Prvé dodanie služby – 28.6.2017 o 8:00 hod (vytlačené júlové číslo Nota bene)!**

**Uchádzač vo svojej ponuke predloží vyššie uvedené tabuľky**, v ktorej pri Technických špecifikáciách papiera pri vypĺňaní stĺpca „Ponuka uchádzača“ (pozn. polia označené modrým) postupuje nasledovne – pri požadovaných číselných parametroch uvedie skutočnú hodnotu parametra ponúkaného papiera, pri parametri „Papier vnútro“ uvedie názov výrobcu a typové označenie ponúkaného papiera.

V časti Cena uvedie cenu **zaokrúhlenú na 4 desatinné miesta**.

Ak je v ktorejkoľvek časti výzvy (vrátane príloh) odkaz na technické špecifikácie v zmysle § 42 ods. 2 písm. b) zákona, alebo ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby a pod., je uchádzač oprávnený predložiť ekvivalentné riešenie, spĺňajúce minimálne požadované parametre.